Grethe Ingmann je s svojo uspešno glasbeno kariero začela pri 17 letih, ko je kot nadomestna pevka nastopala z neko glasbeno skupino na radiu. Leta 1955 je spoznala kitarista Jørgena Ingmanna, s katerim sta se leta 1956 poročila. Nastopala sta v duetu in kmalu zaslovela po Skandinaviji. S pesmijo "Dansevise" sta leta 1963 predstavljala Dansko na Pesmi Evrovizije in zmagala. Par se je ločil leta 1975.